CELEX: 62015CN0506
Language: et
Date: 2015-09-23 00:00:00
Title: Kohtuasi C-506/15 P: Hispaania Kuningriigi 23. septembril 2015 esitatud apellatsioonkaebus Üldkohtu (viies koda) 15. juuli 2015. aasta otsuse peale kohtuasjas T-561/13: Hispaania versus komisjon

16.11.2015   
            
            
               ET
            
            
               Euroopa Liidu Teataja
            
            
               C 381/24
            
         Hispaania Kuningriigi 23. septembril 2015 esitatud apellatsioonkaebus Üldkohtu (viies koda) 15. juuli 2015. aasta otsuse peale kohtuasjas T-561/13: Hispaania versus komisjon
   (Kohtuasi C-506/15 P)
   (2015/C 381/26)
   Kohtumenetluse keel: hispaania
   
      Pooled
   
   
      Apellant: Hispaania Kuningriik (esindaja: A. Sampol Pucurull)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Igal juhul rahuldada apellatsioonkaebus ja tühistada osaliselt Üldkohtu 15. juuli 2015. aasta otsus kohtuasjas T-561/13.
            
         
               —
            
            
               Tühistada vaidlustatud otsus osas, milles see ei kata Galicia 2007–2013 maaelu arengukava ICDN toetuse raames Hispaania Kuningriigi tehtud kulutusi 7 57  968,97 euro suuruses summas, mis vastab mõistele „ebasoodsad looduslikud tingimused (meetmed 211 ja 212)”.
            
         
               —
            
            
               Igal juhul mõista kohtukulud välja komisjonilt.
            
         
      Väited ja peamised argumendid
   
   
      Esimene väide: Esimeses väites kinnitab Hispaania Kuningriik, et Üldkohus rikkus õigusnormi, kui jättis omal algatusel hindamata olulise menetlusnormi rikkumise, mis tuleneb sellest, et Euroopa Komisjon võttis vaidlusaluse otsuse vastu mõistlikku tähtaega ületades.
   
      Teine väide: Apellatsioonkaebuse teise väite kohaselt rikkus Üldkohus õigusnormi, rikkudes komisjoni 7. detsembri 2006. aasta määruse (EÜ) nr 1975/2006 (1), millega kehtestatakse üksikasjalikud eeskirjad kontrollimenetluse rakendamise ja maaelu arengu toetusmeetmete nõuetele vastavuse kohta, artikleid 10 ja 14 ning komisjoni 21. aprilli 2004. aasta määruse (EÜ) nr 796/2004 (2), millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid, artiklit 35, kui ta leidis, et nende artiklite kohaselt on Hispaania ametiasutused kohustatud loomi loendama kohapealsete kontrollide käigus.
   
      (1)  ELT L 368, lk 74.
   
      (2)  ELT L 141, lk 18; ELT eriväljaanne 03/44, lk 243.